cyanic-selkie/wikianc huggingface dataset:
Հյուսիսարևելյան Հնդկաստան
Կենդանական և բուսական աշխարհ
Այստեղ հանդիպում են մրտավարդեր, բամբուկներ և կակտուսներ, արևադարձային անտառների խորքում ծաղկում են հիասքանչ արխիդեաներ։ Նաև պահպանվել է հարուստ կենդանական աշխարհը։ Կան վայրի փղեր, վագրեր, պիթոններ, հաչող եղջերուներ, մշկայծյամներ, ճերմակ ընձառյուծներ, արջեր և այլ կենդանիներ։ Սակայն անտառային հումքի արդյունաբերական վերամշակումը, ինչպես նաև այլ ոլորտներում առաջացած ժամանակակից արդյունաբերությունը հնարավոր է միայն տրանսպորտային ցանցի և էներգետիկ բազայի ստեղծման դեպքում։
Արունաչալ Պրադեշում են կենտրոնացված երկրի խոշորագույն հիդրոէներգետիկ ռեսուրսները․ Սակայն ճանապարհների դժվարանցանելիությունը, այդ բարձր սեյսմիկ տարածքներում շինարարական աշխատանքներ կատարելու բարդ պայմանները, որտեղ հաճախակի սողանքներ և փլզումներ են լինում, չափազանց դժվարացնում են այդ ռեսուրսների յուրացումը։
Մշակույթ
Հյուսիսարևելյան Հնդկաստանը ռասայական, լեզվական և մշակութային առումով շատ է տարբերվում Հնդկաստանի մյուս նահանգներից ։ Այդ մարզը պաշտոնապես ճանաչվել է որպես Հնդկաստանի նահանգների հատուկ կատեգորիա, այն հայտնի է իր յուրահատուկ մշակույթով, արհեստներով, ռազմական արվեստով և գեղեցկությամբ։
Էթնոս
Հյուսիսարևելյան Հնդկաստանում բնակվում են ավելի քան 220 էթնիկ խմբեր։ Այստեղ բնակվող էթնիկական խմբերից և ոչ մեկը չի ձևավորում տարածաշրջանային մասշտաբի մեծամասնությունը։ Ամենամեծ խմբերը հանդիսանում են ասսամցիներն ու բենգալացիները, բայց բացի այդ կան տասնյակ ավելի քիչ խոշոր էթնոսներ՝ նագաներ, միզոներ, կհասիներ և այլն ։
Կրոն
Ասսամցիների և բենգալացիների շրջանում ամենատարածված կրոնը հինդուիզմն է, նրա հետևորդներն են նաև Ասսամի և Տրիպուրիի բնակչության զգալի մասը։ Սակայն ընդհանուր առմամբ մարզում հինդուիզմի դիրքերն այնքան էլ ամուր չեն։ Հնդկաստանի հյուսիս - արևելքում կան նահանգներ, որտեղ քրիստոնյաները մեծամասնություն են կազմում․ Մեգհալայա նահանգում կազմում է բնակչության 64 % -ը, Միզորամում՝ 85 % -ը, Նագալենդում՝ 87 % -ը։ Համայնքների զգալի մասը մահմեդականներ ու բուդդայականներ են։ Մուսուլմանական ամենախոշոր համայնքները Ասսամում և Նագալենդում են ։
1990-ական թվականների հետազոտությունները ցույց են տվել, որ տնտեսական զարգացման սկզբից ի վեր այս մարզն իր զարգացմամբ հետ է մնում մյուսներից։
Արտաքին հղումներ
Կատեգորիա:Բնօրինակում անաղբյուր հոդվածներ Կատեգորիա:Հնդկաստանի նահանգներ և տարածքներ Կատեգորիա:Հնդկաստանի պատմություն Կատեգորիա:Հիմալայներ Կատեգորիա:Հնդկաստանի վարչական բաժանում
(2527) Գրեգորի
(2527) Գրեգորի (Gregory), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 3-ին Նորման Թոմասի կողմից Անդերսոն Մեսայում ։
Միջին հեռավորությունը Արեգակից կազմում է 2,465493 ա. մ., առավելագույնը մոտենում է 2,009 ա. մ. հեռավորության վրա և հեռանում 2,9219 ա. մ. ։ Արեգակի շուրջ մեկ ամբողջական պտույտ է կատարում 1414,02 երկրային օրվա ընթացքում, իր ուղեծրով շարժվելով միջինում 0,254594 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,61° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Նորման Թոմասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անդոն Չայուպի
Անդոն Չայուպի (իսկական անունը՝ Անդոն Զակո, Andon Zako (Çajupi), 27 մարտի, 1866, Շեպեր, Վերին Զագորիա, Օսմանյան կայսրություն – 11 հուլիսի, 1930, Հելիոպոլիս (Կահիրեի արվարձան), Եգիպտոս), ալբանացի բանաստեղծ, դրամատուրգ։ Ալբանական ազգային վերածննդի ակտիվ գործիչ։
Կենսագրություն
Ծնվել է Վերին Զագորիայի Շեպեր գյուղում (այժմ՝ Ալբանիայում)։ Գյուղի բնակչության մեծ մասը, ի տարբերություն Ալբանիայի մյուս համայնքների, կազմում էին ուղղափառները, և ոչ թե մուսուլմանները։ Անդոն Զակոյի հայրը՝ Խարիտո Զակոն, ծխախոտի առևտրական էր, ով իր գործունեությունը ծավալում էր ոչ միայն ողջ Օսմանյան կայսրության տարածքում, այլև Իտալիայում ու Արևմտյան Եվրոպայի մյուս երկրներում։
Անդոն Զակոն նախնական կրթությունն ստացել է հունական դպրոցում։ 1882 թվականին տեղափոխվել է Ալեքսանդրիա, որտեղ 5 տարի հաճախել է Sainte Catherine des Lazaristes քոլեջ՝ սովորելով ֆրանսերեն։ Այդ ժամանակ նա ծանոթացել է եվրոպացի մի շարք իրավաբանների հետ, ովքեր իրենց ընկերությունների շահերն էին ներկայացնում Եգիպտոսում։ Արդյունքում նա որոշում է մեկնել Շվեյցարիա և ուսումնասիրել իրավունք։ 1887—1892 թվականներին սովորել է Ժնևում, որտեղ էլ ծանոթացել է իր ապագա կնոջ՝ Եվգնիայի հետ։ Նրանք ունեցել են մեկ որդի, որին կոչել են Ստեֆան։
Ստանալով բարձրագույն կրթություն՝ որպես փաստաբան 3 տարի աշխատել է Ժնևում։ 1892 թվականին մահանում է Եվգենիան, ինչն էլ դառնում է Անդոն Չայուպիի՝ Ալբանիա վերադառնալու պատճառներից մեկը։ 1894 թվականից Կահիրեում աշխատել է որպես գերմանական մի ընկերության ներկայացուցչության աշխատակից։
Աշխատելով Եգիպտոսում՝ Անդոն Զակոն սկսում է պաշտպանել ֆրանսիական մի ընկերության շահերը՝ դեմ հանդես գալով ոչ միայն եգիպտական կառավարությանը, այլև իրեն վարձած ընկերությանը։ Արդյունքում Զակոն ոչ միայն զրկվում է աշխատանքից, այլև տանուլ է տալիս դատը, սակայն դա նշանակալի ազդեցություն չի ունենում նրա ընտանիքի ֆինանսական դրության վրա։ Անդոն Զակոն տեղավորվում է Կահիրեի արվարձան Հելիոպոլիսում գտնվող մի ընտանեկան վիլլայում։
Այդ ժամանակաշրջանում Անդոն Զակոն ծանոթանում է ալբանացի բազմաթիվ գործարարների հետ և ներքաշվում ալբանական ազգային շարժման մեջ, որ ծավալվել էր Եգիպտոսում։ Զակոն ակտիվ դեր էր կատարում այդ շարժման մեջ, հանդես էր գալիս Օսմանյան կայսրությունից Ալբանիայի անկախության պահանջով, ֆինանսական ու իրավաբանական օգնություն էր ցուցաբերում իր համախոհներին։ Ալբանիայի անկախության հռչակումից հետո Չայուպին իր տանը հիմնադրում է քաղաքական կուսակցություն։
Մահացել է Եգիպտոսում 1930 թվականի հուլիսի 11-ին Կահիրեի Հելիոպոլիս արվարձանում։ 1958 թվականին վերահուղարկավորվել է Ալբանիայում։
Կոսովոյի դպրոցներից մեկը, ինչպես նաև Տիրանայի ավագ դպրոցներից մեկը կոչվում են Անդոն Չայուպիի անունով։ Նրա անունն է կրում նաև Կորչա քաղաքի թատրոնը։
Գրական ստեղծագործությունները
Լինելով ալբանական ազգայնական շարժման ակտիվ մասնակից՝ Զակա-Չայուպին իր գաղափարներն արտահայտում էր իր բանաստեղծություններում ու դրամատիկական ստեղծագործություններում (հատկապես ակտիվորեն գրում էր 1898 թվականից մինչ 1912 թվականը)։ Ջեռք է բերել մեծ ճանաչում, ազգայնականների շրջանում նրան համարում էին Ալբանիայի խոշորագույն գրողը Նայիմ Ֆրաշերիից հետո։ Նրա հեղինակությունը պահպանվում է նաև այսօր։ Իր ստեղծագործություները Անդոն Չայուպին հրատարակում էր «Albania» ամսագրում։
1902 թվականին Կահիրեում հրատարակել է «Հայր Թոմոր» (կոչվել է ի պատիվ ալբանական առասպելական հերոսի) անթոլոգիան։ 1907 թվականին հրատարակել է «Հողածին հերոսը» վեպը, որ նվիրված է Սկանդերբերգին։ 1910 թվականին լույս է տեսնում Անդոն Չայուպիի «Մահվանից հետո» կատակերգությունը։ Առավել մեծ ժողովրդականություն է վայելուն Չայուպիի՝ հետմահու հրատարակված «Տասնչորսամյա հարսնացուն» կատակերգությունը, որում նա քննադատում է աղջիկներին հակառակ իրենց կամքի, միայն ծնողների համաձայնությամբ ամուսնացնելու սովորույթը։
Արտաքին հղումներ
Կատեգորիա:Ալբանացի բանաստեղծներ Կատեգորիա:Ալբանացի գրողներ Կատեգորիա:Ալբանացի դրամատուրգներ Կատեգորիա:Ալբանացի հասարակական գործիչներ Կատեգորիա:Ալբանացի իրավաբաններ
Արագընթաց գնացք
«Արագընթաց գնացք» (Bullet Train), սպասվող ամերիկյան էքշն թրիլեր ֆիլմ, որի ռեժիսորն է Դևիդ Լիտչը։ Այն հիմնված է Կատարո Իսակայի «Maria Beetle» վեպի վրա։
Նախադրյալ
Հինգ մարդասպան հայտնվում են ճապոնական արագընթաց գնացքում ՝ հասկանալով, որ իրենց անհատական առաջադրանքները կապ չունեն մյուսների հետ։
Արտադրություն
2020 թվականի հունիսին հայտարարվել է, որ Sony Pictures Entertainment-ը վարձել է Դևիդ Լիտչին՝ Կատարո Իսակայի վեպի էկրանավորման համար ։ Հաջորդ ամսին Բրեդ Փիթը ֆիլմում դեր է ստացել ։ Ջոյ Լին Քինգը բանակցություններ էր վարում, որպեսզի ստանա երկրորդ պլանի դեր «էպիզոդիկ մակարդակում» ։ Սեպտեմբերին ներառվել է Էնդրյու Կոջին, իսկ հոկտեմբերին՝ Աարոն Թեյլոր-Ջոնսոնը և Բրայան Թայրի Հենրին ։ 2020 թվականի նոյեմբերին դերասանական կազմին են միացել Զազի Բիթցը, Մասի Օկան, Մայքլ Շենոնը և Լեդի Գագան    ։
Ֆիլմի արտադրությունը սկսվել է 2020 թվականի հոկտեմբերին Լոս Անջելեսում ։ Նկարահանումները սկսվել են 2020 թվականի նոյեմբերի 16-ին ։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան էքշն թրիլեր ֆիլմեր
Ուիլյամ Ալինգհեմ
Ուիլյամ Ալինգհեմ (William Allingham )՝ իռլանդացի բանաստեղծ, օրագիր գրող և խմբագիր։ Նա գրել է քնարերգության մի քանի հատորներ, և նրա «Փերիներ» պոեմը շատ հնագիտական է, բայց նա ավելի շատ հայտնի է իր հետմահու հրատարակված օրագրով, որում նա արձանագրում է իր աշխույժ հանդիպումները Թենիսոնի, Քարլեյլի և այլ գրողների ու նկարիչների հետ։
Նրա կինը՝ Հելեն Ալինգհեմը, հայտնի ակվարելիստ և նկարչուհի էր ։
Կենսագրություն
Ուիլյամ Ալինգհեմը ծնվել է 1824 թ․ Մարտի 19-ին Բալլիշ Շենոնում, Իռլանդիայի հյուսիսում գտնվող Օլստեր Դոնեգոլ կոմսության հարավում գտնվող փոքրիկ քաղաքում։ Նա տեղական բանկի կառավարչի որդին էր, ծագումով անգլիացի ։ Նրա կրտսեր եղբայրներն ու քույրերը Քեթրինն էին (ծնվել է 1826 թ․), Ջոնը (ծնվել է 1827 թ․), Ջեյնը (ծնվել է 1829 թ․), Էդվարդը (ծնվել է 1831 թ․ և ապրել է ընդամենը մի քանի ամիս) և մեռելածին եղբայրը (ծնվել է 1833 թ․)։ Մանուկ հասակում Նրա ծնողները երկու անգամ տեղափոխվել են քաղաք, որտեղ տղան վայելում էր գյուղական բնապատկերներն ու այգիները, սովորում էր նկարել ու լսում էր մոր դաշնամուր նվագելը։ Երբ նա ինը տարեկան էր, նրա մայրը մահացավ ։
Նա կրթություն է ստացել թագավորական Բելֆաստի ակադեմիական ինստիտուտում մինչև 14 տարեկանը, պաշտոն է ստացել իր հայրենի քաղաքի մաքսատանը, և մի քանի նման պաշտոններ Է զբաղեցրել Իռլանդիայում և Անգլիայում մինչև 1870 թ․ ։ Այս ժամանակահատվածում տպագրվել են նրա բանաստեղծությունները (1850 թ․, որում ներառված է իր հայտնի «Փերիներ» բանաստեղծությունը) և «Օր ու գիշեր» երգերը (1855 թվականին նկարազարդել է Դանթե Գաբրիել Ռոսեթին և այլք)։ (Ռոսետիի նամակները Ալինգեմին (1854-1870)՝ դոկտոր Բիրկբեկ Հիլլի խմբագրությամբ, հրապարակվել են 1897 թ․)։ «Լորանս Բլումֆիլդը Իռլանդիայում», նրա ամենահավակնոտ, թեև ոչ ամենահաջողված աշխատանքը՝ պատմողական պոեմը, որում նկարագրվում է իռլանդական սոցիալական հարցերը, լույս է տեսել 1864 թ․ ։ Նա նաև խմբագրել է «Ոսկե գանձարան» շարքի «Բալլադ» գիրքը 1864 թ․, «Հիսուն ժամանակակից բանաստեղծություններ»-ը՝ 1865 թ․։
1870 թվականի ապրիլին Ալինգեմը ազատվեց մաքսային ծառայությունից, տեղափոխվեց Լոնդոն և դարձավ  «Ֆրեյզերի ամսագրի» խմբագրի տեղակալ՝ ի վերջո դառնալով խմբագիր Ջեյմս Ֆրուդից հետո 1874 թ․ հունիսին, այն պաշտոնը, որը նա կզբաղեցներ մինչև 1879 թ, ։ 1874 թ․ օգոստոսի 22-ին նա ամուսնացավ նկարչուհի Հելեն Փաթերսոնի հետ, ով իրենից քսանչորս տարի փոքր էր։ Նրա կինը թողեց նկարչուհու աշխատանքը և հայտնի դարձավ որպես ակվարելիստ ։ Սկզբում ամուսիններն ապրում էին Լոնդոնում, Տրաֆալգարյան հրապարակում՝ Չելսիում, Ալինգհեմի ընկերոջ՝ Թոմաս Կարլայլի կողքին, և հենց այնտեղ էին ծնվել առաջին երկու երեխաները՝ Ջերալդ Կարլայլը (ծնվել է 1875 թ․ նոյեմբերին) և Եվա Մարգարեթը (ծնվել է 1877 թ․ փետրվարին)։ 1877 թ․ լույս տեսան Ալինգհեմի երգերը, բանաստեղծությունները և բալլադները։ 1881 թ․, Կարլայլի մահից հետո, Ալինգհեմները տեղափոխվեցին Սանդհիլս՝ Սուրեյի շրջանի Ուիթլի գյուղի մոտ, որտեղ 1882 թվականին ծնվեց նրանց երրորդ երեխան՝ Հենրի Ուիլյամը։ Այդ ժամանակաշրջանում Ալինգհեմը հրատարակել է «Մայիսյան չար օր»-ը (1883), «Մոշ»-ը (1884) և «Իռլանդական երգեր ու բանաստեղծություններ»-ը (1887)։
1861 թ․ Իռլանդիայի Դոնեգալ նահանգի Դերիվեղ քաղաքում քառասունյոթ ընտանիքի վտարումներով հայտնի Ջոն Ջորջ Ադերը մեկ գիշերվա ընթացքում 244 տղամարդ, կին և երեխա վտարեց իրենց տներից և թողեց թափառեն ապաստան փնտրող ճանապարհներով, արժանացավ «Սև Ջեք Ադեր» կոչմանը, այն էլ դրդեց Ուիլյամ Ալինգհեմին գրել «Վտարում» բանաստեղծությունը։
Կանչ (Արագածոտնի մարզ)
Կանչ, գյուղ Հայաստանի Արագածոտնի մարզում, Արտենի լեռան արևմտյան լանջին։ Նախկինում կոչվել է նաև Գյալդո, Գյալթա, Գյալթո Մեծ, Կյալդո Հեռավորությունը մարզկենտրոնից՝ 61 կմ հյուսիս-արևմուտք, բարձրությունը ծովի մակերևույթից՝ 1470 մ։
Ուիլյամ Ալինգհեմ
Կենսագրություն
1888 թ․ Ուիլյամի առողջության վատթարացման պատճառով նրանք վերադարձան մայրաքաղաք՝ Հեմփսթեդ գյուղի բարձունք։ Բայց 1889 թ․՝ նոյեմբերի 18-ին, Ուիլյամը մահացավ Հեմփսթեդում ։ Նրա ցանկության համաձայն նրան դիակիզեցին։ Նրա մոխիրը խառնվում է հայրենի Բալլիշ Շենոնում գտնվող Սուրբ Աննայի եկեղեցում։
Կանչ (Արագածոտնի մարզ)
Բնակչություն
Կանչի ազգաբնակչության փոփոխությունը
Տնտեսություն
Բնակչությունը զբաղվում է անասնապահությամբ և երկրագործությամբ։ Զբաղվում են բանջարաբոստանային, հացահատիկային, կերային կուլտուրաների մշակությամբ ։
Ուիլյամ Ալինգհեմ
Կենսագրություն
Հետմահու Ալինգհեմի «Արձակի հավաքածուներ»-ը լույս է տեսել 1893 թ․։ Ուիլյամ Ալլինգհեմի «Օրագիր» թերթը, որը խմբագրվել է տիկին Հելեն Ալինգհեմի և Դ. Ռադֆորդի կողմից, տպագրվել է 1907 թ․։ Այն ներառում է Ալինգհեմի հիշողությունները Ալֆրեդ Թենիսոնի, Թոմաս Քարլայիլի և այլ գրողների և նկարիչների մասին։
Կանչ (Արագածոտնի մարզ)
Ծանոթագրություններ
Կատեգորիա:Արագածոտնի մարզի գյուղեր
Ուիլյամ Ալինգհեմ
Գնահատում և ազդեցություն
Աշխատելով ոչ ցուցադրական մասշտաբով՝ Ալինգհեմը ստեղծել է շատ քնարական և նկարագրական պոեզիա, և նրա լավագույն հատվածները հոգևորապես և տեղական գունազարդումներով լիովին ազգային են ։ Նրա բանաստեղծությունները պարզ են, թարմ և էլեգանտ։ Նրա ամենահայտնի բանաստեղծությունը մնում է նրա վաղ աշխատանքը՝ «Փերիներ»-ը ։
Ալինգհեմը զգալի ազդեցություն է ունեցել Յեյթսի վրա, մինչ Ուլսթերի բանաստեղծ Ջոն Հյուիթը խիստ զգաց Ալինգհեմի ազդեցությունը և փորձեց վերականգնել իր հեղինակությունը ՝ խմբագրելով և ներածություն գրելով «Ուիլյամ Ալինգեմի բանաստեղծությունները» («Օքսֆորդի համալսարանի մամուլ» / «Դոլմենի մամուլ», 1967)։ Ալիգհեմի պոեզիայի լայն անթոլոգիան ՝ «Սոխակի հովիտ» (1862), ոգեշնչումն էր 1923 թ.-ին Վալտեր դե լա Մարեի «Արի այստեղ» հավաքածուի։
«Մենք չենք համարձակվում որսի գնալ / Փոքրիկ մարդկանց հանդեպ վախից» տողերը մեջբերել է փինաչի հերոսը «Չառլին և շոկոլադի գործարանը» ֆիլմի սկզբում, ինչպես նաև Մայք Մինոլայի կոմիքսների «Դժոխքի տղա» պատմվածքներում, գումարած 1973 թ․ «Մի նայիր նկուղում» սարսափ ֆիլմը։ «Դեպի վեր օդային սարը / Անսպառ փայլով ցած» տողերը մաս են կազմում հերոս Մագրաթի ներքին մենախոսության «Հարթ աշխարհ» վեպում։ Բանաստեղծության մի քանի տող մեջբերում է Հենրի Ֆլայտը ՝ «Սուպեր աղջիկ» կոմիքս գրքի թիվ 65 համարի հերոս, 2011 թ. Օգոստոս։ Նույն բանաստեղծությունը մեջբերվել է Անդրե Նորթոնի 1990 թ. Գիտական գեղարվեստական վեպում «Համարձակիր գնալ որսի»։
Նրա անունով է կոչվում Դոնեգալի «Ալիգհելմ արմս» հյուրանոցը Բունդորանում։
Արտաքին հղումներ
Կատեգորիա:Իռլանդացի բանաստեղծներ Կատեգորիա:Իռլանդացի գրողներ Կատեգորիա:Բանաստեղծներ այբբենական կարգով
Բիլի Պրեստոն
Բիլի Պրեստոն (անգլ. Billy Preston, լրիվ անունը Վիլյամ Էվերեթ Պրեստոն, անգլ․ William Everett Preston, ), ամերիկացի երաժիշտ-ստեղնահար։ Իր երաժշտական կարիերայի ընթացքում նա աշխատել է այնպիսի կատարողների հետ, ինչպիսիք են Մահալիա Ջեքսոնը, Նաթ Քինգ Քոուլը, Ռեյ Չարլզը, Սեմ Կուկը, Լիթլ Ռիչարդը, Բոբ Դիլանը, The Beatles-ը, The Rolling Stones-ը, Արետա Ֆրանկլինը և Էլթոն Ջոնը։
= Ստեղծագործությունը = Պրեստոնը սովորել է դաշնամուր նվագել երեք տարեկանում և համարվում էր երաժշտության հրաշամանուկ։
1969 թվականին Ջորջ Հարիսոնը նրան բերեց Get Back ալբոմի ձայնագրմանը (որի նյութերն ավելի ուշ օգտագործվեցին Let It Be ալբոմի համար)՝ հույս ունենալով, որ նոր երաժշտի ներկայությունը կօգնի լիցքաթափել այն լարվածությունը, որն առաջացել էր այդ ժամանակ The Beatles-ի մասնակիցների միջև։ Լենոնը կողմ է արտահայտվել, որ Պրեստոնը դառնա թիմի լիիրավ անդամ, իսկ ՄաքՔարթնին դեմ է եղել։ Արդյունքում «Get Back» սինգլը թողարկվեց՝ նշելով, որ այն կատարում են The «Beatles-ը և Բիլլի Պրեստոնը»։ Պրեստոնը նաև նվագել է ստեղնաշարային գործիքներ ձայնագրելիս «I Want You (She’s So Heavy)» և «Something» երգերը Abbey Road ալբոմից։
Լիվերպուլյան քառյակի փլուզումից հետո Պրեստոնը շարունակել է համագործակցել Լենոնի, Սթարի և հատկապես Հարիսոնի հետ, որի հետ մասնակցել է Բանգլադեշին օգնելու համերգին։ «Հինգերորդ բիթլի» մենախաղի կարիերան նույնպես առաջընթաց է գրանցել. նրա «Will It Go Round in Circles» (1973) և «Nothing from Nothing» (1974) ֆանկ-հիթերը հասել են Billboard Hot 100-ի բարձունքին, իսկ «Outa-Space» (1972) գործիքային բանը արժանացել է «Գրեմմի» մրցանակի։ Միևնույն ժամանակ Պրեստոնը պարբերաբար կատարում էր ստեղնահարի պարտականությունները Rolling Stones ալբոմների ձայնագրման ժամանակ, այդ թվում՝ այնպիսի նշանակալի, ինչպիսիք են Sticky Fingers-ը և Exile on Main St-ը։
1980-ականներին Պրեստոնի մասին քիչ էր լսվում՝ ոչ պակաս ալկոհոլի և թմրանյութերի հետ սրված խնդիրների պատճառով։ 1990-ականներին նա շարունակում էր աշխատել Հարիսոնի և Էրիկ Քլեփթոնի հետ։ Նրա վերջին ձայնագրություններից մեկը եղել է «Warlocks» երգը Red Hot Chili Peppers խմբի Stadium Arcadium ալբոմի համար։
Մահացել է կոմայի պատճառով, որի մեջ ընկել է 2005 թվականի նոյեմբերին։
2019 թվականի հունիսի 25-ին The New York Times Magazineruen-ը Բիլլի Պրեստոնին անվանել է հարյուրավոր կատարողների թվում, որոնց նյութը, ինչպես հաղորդվում է, ոչնչացվել է 2008 թվականի Universal Studios Hollywoodruen-ում բռնկված հրդեհի ժամանակ ։
= Սկավառակագրություն =
Ծանոթագրություններ
= Արտաքին հղումներ =
Կատեգորիա:«Գրեմմի» մրցանակի դափնեկիրներ Կատեգորիա:Բիթլզ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգիչներ Կատեգորիա:Ամերիկացի ռոք երգահաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի երաժիշտներ Կատեգորիա:20-րդ դարի ամերիկացի երգիչներ Կատեգորիա:Ամերիկացի ստեղնահարներ Կատեգորիա:Ամերիկացի կոմպոզիտորներ Կատեգորիա:Ամերիկացի դաշնակահարներ Կատեգորիա:Ամերիկացի տղա երեխա դերասաններ
Դինամո Զագրեբ
Դինամո Զագրեբ, խորվաթական պրոֆեսիոնալ ֆուտբոլային ակումբ Զագրեբից։ Ակումբը 1․ ՀՍԿ Գրադանսկի կամ ամբողջական Prvi hrvatski građanski športski klub (Հայերեն՝ Առաջին խորվաթական քաղաքացիական սպորտային ակումբ) իրավահաջորդն է՝ հիմնադրված 1911 թվականին և արգելվել է 1945 թվականին և փոխարինվել նոր հիմնադրված Դինամո Զագրեբով։ Ակումբն իր տնային խաղերն անցկացնում է Մակսիմիր մարզադաշտում։ Այն ամենահաջող ակումբն է Խորվաթիայի ֆուտբոլում՝ քսանմեկ անգամ հաղթելով Խորվաթիայի ֆուտբոլային լիգայում, տասնհինգ անգամ՝ Խորվաթիայի ֆուտբոլային գավաթում և վեց անգամ Խորվաթիայի ֆուտբոլի սուպեր գավաթում։ Ակումբը 1946-1991 թվականներին մասնակցել է Հարավսլավիայի առաջին լիգայում և 1992 թվականից Խորվաթիայի առաջին լիգայում։
Երկրորդ համաշխարհային պատերազմից հետո նոր կոմունիստական կուսակցությունը որոշեց արգելել ՀՍԿ Գրադանսկիի նման ֆուտբոլային ակումբների գործունեությունը՝ համարելով այն ֆաշիստական և ազգայնական։ Քանի որ այն արգելվեց 1945 թվականին, ստեղծվեց Դինամո մարզական ակումբը, որը դարձավ ՀՍԿ Գրադասկիի ոչ պաշտոնական իրավահաջորդը՝ ստանալով իշխող կուսակցության համաձայնությունը։ Նրանք մասնակցեցին 1946-47 թվականների Հարավսլավիայի առաջին լիգայի խաղարկությանը և գրավեց երկրորդ տեղը։ Նրանց երկրորդ մրցաշրջանում ակումբը դարձավ Հարավսլավիայի չեմպիոն։ Հետագայում ակումը հաղթեց ևս երեք անգամ և յոթ անգամ դարձավ Հարավսլավիայի գավաթակիր։ Հարավսլավիայի մասնատումից հետո ձևավորվեց Խորվաթիայի ֆուտբոլային լիգայի համակարգը և Դինամոն լքեց Հարավսլավիայի լիգաբ 1991 թվականին։
Մինչև 1990-ական թվականները հիմնադրման տարեթիվ համարվում էր 1945 թվականը, սակայն Հարավսլավիայի մասնատումից հետո ակումբը վերադարձրեց մինչպատերազմյան Գրադանկի Զագրեբ և Հասկ ակումբների հետ կապը։ Այս պատճառով 1991 թվականի հունիսին այն վերանվանվեց Հասկ Գրադանսկի, այս անվամբ մնաց մինչև 1993 թվականի փետրվարը, երբ վերանվանվեց Խորվաթիա Զաֆրեբ։ Նրանք հինգ անգամ հաղթեց Խորվաթիայի լիգայում և երկու անգամ մասնակցեց 1998–99 և 1999–2000 թվականների ՈՒԵՖԱ Չեմպիոնների Լիգայի խմբային փուլերին և 2000 թվականի փետրվարից կոչվեց Դինամո Զագրեբ։ Չնայած թեման վիճելի էր, սակայն 2011 թվականից ակումբի ղեկավարությունը սկսեց պաշտոնապես հայտարարել, որ ակումբը Գրադանսկիի իրավահաջորդն է և նույն տարվա ապրիլին որոշվեց ակումբի անվանումը դարձնել ԳՆԿ Դինամո (Građanski nogometni klub Dinamo կամ «Դինամո քաղաքացիների ֆուտբոլային ակումբ»).
Ակումբի ավանդական գույնը թագավորական կապույտն է, որին եվրոպական խաղերում փոխարինեց ավելի մուգ կապույտը։ Գլխավոր մրցակիցն է Հայդուկ Սպլիտն է։ Ակումբի ամենանշանավոր հաղթանակներից է ՈՒԵՖԱ Չեմպիոնների Լիգա 2015-2016-ի խմբային փուլում անգլիական Արսենալի նկատմամբ 2-1 հաշվով, որը նրանց առաջին հաղթանակն էր Չեմպիոնների լիգայում 1999-2000 մրցաշրջանից հետո։ Մեկ այլ նշանավոր հանդիպումն էր 1999-2000 թվականների մրցաշրջանի ոչ ոքին Մանչեսթեր Յունայթեդի դեմ, որը Եվրոպայի չեմպիոնն էր այդ ժամանակ և շատ երկրպագուներ համարում են Դինամոյի ամենալավ հանդիպումներից մեկը ակումբի պատմության մեջ ։
Ծանոթագրություններ
Կատեգորիա:Խորվաթական ֆուտբոլային ակումբներ
Վլադիմիր Մալիշև
Վլադիմիր Մալիշև (Влади́мир Фёдорович Ма́лышев, ), ռուս դիվանագետ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Պավլովիչի (գյուղ, Օվրուչի շրջան)
Պավլովիչի (Павловичі), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1863 թվականին։
2001 թվականի տվյալներով Պավլովիչի գյուղում բնակվում էր 147 մարդ։ Բնակավայրը զբաղեցնում է 0,054 կմ² տարածք։ Բնակչության խտությունը կազմում էր 2722,22 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Օվրուչի շրջանի բնակավայրեր Կատեգորիա:Ուկրաինայի գյուղեր Կատեգորիա:1863 թվականին հիմնադրված բնակավայրեր
Կուկուևո (գյուղ, Պոչինկովսկի շրջան)
Կուկուևո (Кукуево), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Չերվոնայա Պոլյանա (ավան, Պեսչանկայի շրջան)
Չերվոնայա Պոլյանա (Червона Поляна), ավան Ուկրաինայի Վիննիցայի մարզի Պեսչանկայի շրջանում։
2001 թվականի տվյալներով Չերվոնայա Պոլյանա ավանում բնակվում էր 194 մարդ։ Բնակավայրը զբաղեցնում է 0,796 կմ² տարածք։ Բնակչության խտությունը կազմում էր 243,72 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Պեսչանկայի շրջանի բնակավայրեր Կատեգորիա:Ուկրաինայի ավաններ
Վիսսուվեռե (գյուղ, Կոլգա-Յաանի շրջան)
Վիսսուվեռե (Vissuvere), գյուղ Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղում բնակվում էր 48 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Կոլգա-Յաանի շրջանի բնակավայրեր Կատեգորիա:Էստոնիայի գյուղեր
Ստեփան Լիսիցյանի կիսանդրի (Երևան)
Ծանոթագրություններ
Կատեգորիա:Երևանի հուշարձաններ Կատեգորիա:Լևոն Թոքմաջյանի քանդակներ
Լիմոնչելլո
Լիմոնչելլո (Limoncello), իտալական հանրահայտ լիմոնի լիկյոր։ Հիմնականում արտադրվում է Իտալիայի հարավում, մասնավորապես, Ամալֆիի ափին՝ Կապրի, Իսկյա, Սիցիլիա, Սարդինիա կղզիներում ։
Պատրաստման եղանակ
Լիկյորն արտադրվում է լիմոնի կեղևի թրմեցման (այլ ոչ թե թորման) եղանակով, այդ իսկ պատճառով լիմոնչելլոյում մեծ քանակությամբ վիտամին C է պարունակվում ։ Թրմեցման ժամկետը հիմնականում 3-5 օր է։ Ինչպես նաև ըմպելիքի բաղադրության մեջ կա սպիրտ, ջուր և շաքար։ Արտադրության վերջնական փուլը համարվում է խմիչքի էմուլսիֆիկացիան հատուկ մեքենաների մեջ ։
Օգտագործման եղանակ
Իտալիայում լիմոնչելլոն տեղական ամենահայտնի խմիչքն է՝ կամպարիից հետո ։ Լիկյորն օգտագործում են մաքուր վիճակում, նաև որպես ախորժաբեր միջոց կամ աղանդեր, ինչպես նաև որպես կոկտեյլների բաղադրիչ ։ Լիմոնչելլոն խմում են սառած վիճակում, փոքր երկարավուն բաժակներով, որոնք նախօրոք սառեցվում են սառնարանում, որպեսզի բաժակի պատերը պատվեն սառույցի բարակ շերտով ։ Երբեմն սառույց ավելացնում են հենց լիկյորի մեջ ։ Հաճախ ռեստորանները պատրաստում են իրենց սեփական լիկյորը՝ յուրահատուկ համով ։
Ծանոթագրություններ
Կատեգորիա:Լիկյորներ
Թոուտ (Սղերդի գավառ)
Թոուտ, գյուղ Արևմտյան Հայաստանում, Բիթլիսի վիլայեթի Սղերդի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Աստերոիդների ցանկ (303701-303800)
Աստերոիդների ցանկ (303601-303700) * Աստերոիդների ցանկ * Աստերոիդների ցանկ (303801-303900)
Մելբուռն Սիթի
Պատմություն
Ակումբը հիմնադրվել է 2009 թվականին, և կոչվել է «Մելբուռն Հարտ»։ 2014 թվականի հունվարին «Մանչեսթեր Սիթին» 12 միլիոն դոլարով գնել է ակումբը ։ Ակումբի բաժնետոմսերի 20 տոկոսը պատկանում է մի խումբ գործարարների և «Մելբուռն Ստորմ» ռեգբիի թիմին ։ 2014 թվականի հունիսի 5-ին ակումբը հայտնել է «Մելբուռն Սիթի» անվան և նոր լոգոյի մասին ։
Արտաքին հղումներ
Կատեգորիա:Ավստրալիական ֆուտբոլային ակումբներ
Էրոս և Պսիքե (նկար, Վան Դեյք)
«Էրոս և Պսիքե» (Cupid and Psyche), բարոկկո ոճում ստեղծագործող հոլանդացի գեղանկարիչ Անտոնիս վան Դեյքի նկարներից։ Ստեղծագործությունը կտավին է հանձնվել 1638 թվականին։ Նկարի համար որպես սյուժե ծառայել է Հին Հունաստանի դիցաբանության սիրո պատմություն, որը ծավալվել է Էրոսի և Պսիքեի միջև։ Այսօր «Էրոս և Պսիքե» ստեղծագործությունը պահպանվում և ցուցադրվում է Քենսինգթոնյան պալատի թագավորական հավաքածուում՝ Միացյալ Թագավորությունում ։
Ստեղծման պատմություն
«Էրոս և Պսիքե» կտավը ստեղծվել է այն ժամանակ, երբ Անտոնիս վան Դեյքն ապրում էր Լոնդոնում, ուր տեղափոխվել էր դեռևս 1632 թվականին։ Այս ստեղծագործությունը նկարիչը վրձնել է 1638 թվականին և համարվում է նրա մահվանից առաջ կատարված վերջին աշխատանքներից մեկը։ Նկարի սյուժեի համար հեղինակն օգտագործել է Հունական դիցաբանության այն պատումը, որը նվիրված է Ամուրի և Պսիքեի սիրո պատմությանը։ «Էրոս և Պսիքե» կտավում նկարիչը պատկերել է այն ժամանակաշրջանը, երբ երկար բաժանումից հետո Էրոսը գտնում է Պսիքեին, ով արդեն մտել էր հավերժական քուն։ Ենթադրվում է, որ Անտոնիս վան Դեյքին այս աշխատանքը պատվիրել են Քվինս հաուսի համար, որը գտնվում է Գրինվիչում ։ Սըր Պիտեր Լելին՝ հոլանդացի նկարիչ և կոլեկցիոներ, համարվում էր Անտոնիս վան Դեյքի արվեստի երկրպագու և ամեն ինչով ցանկանում էր նրան ընդօրինակել։ Անտոնիս վան Դեյքի մահվանից հետո, 1660 թվականին Լելին ձեռք բերեց հեղինակի նկարների շարքը, որոնց թվում էր նաև «Էրոս և Պսիքե» ստեղծագործությունը ։
Նկարի սյուժե
Նկարի համար որպես սյուժե է ծառայել Ապուլեոսի «Մետամորֆոզներ կամ Ոսկե ավանակը» վեպի պատմվածքներից մեկը։ Պսիքեն մահկանացու ընտանիքի երրորդ դուստրն էր։ Էրոսը սիրահարվում է վերջինիս և ցանկանում է նրան կնության վերցնել։ Այս որոշմանը դեմ էր Էրոսի մայրը՝ Վեներան։ Էրոսը Պսիքեի հետ ուղևորվում է դղյակ, որտեղ Պսիքեին ներկայանում էր միայն գիշերները և չէր թույլատրում, որպեսզի լուսավորության ներքո Պսիքեն նայի իրեն։ Պսիքեի քույրերը համոզեցին աղջկան, որպեսզի թաքուն կերպով նայի Էրոսին։ Նա էլ, անսալով քույրերի համառելուն, մոմի լույսով լուսավորում է Էրոսի դեմքը։ Այդ մոմից թափվող տաք կաթիլներից Էրոսն հանկարծ արթնանում է ու բարկացած լքում  դղյակը՝ մենակ թողնելով Պսիքեին։ Վերջինս երկար փնտրտուքներից հաջողություններ չունենալով, որոշում է դիմել Վեներային։ Էրոսի մայրը աղջկան որոշում է զանազան բարդագույն հանձնարարություններ տալ, որպեսզի ի վերջո, ազատվի նրանից։ Դրանցից մեկն այն էր, որ Պսիքեն պիտի անդրշիրիմյան թագավորությունից ապակե զարդատուփը բերեր։ Պրոզերպինան՝ բերրիության և ստորգետնյա աշխարհի աստվածուհին, տեսնելով Պսիքեին, խղճահարությամբ է լցվում նրա հանդեպ։ Տալիս է նրան ապակե զարդատուփը և խստորեն զգուշացնում, որ հանկարծ չբացի այդ արկղիկը։ Հետդարձի ճանապարհին, չդիմանալով հետաքրքրասիրությունից, Պսիքեն բացում է արկղիկը և վայրկենական համակվում հավերժական քնով։ Էրոսը, որն արդեն ապաքինվել էր մոմի այրվածքներից, սկսում է Պսիքեին փնտրել։ Երկար փնտրտուքների արդյունքում Էրոսը գտնում է աղջկան անգիտակից վիճակում։ Նա համբուրում է Պսիքեին, որի արդյունքում վերջինս արթնանում է հավերժական քնից  ։
Արտաքին հղումներ
Կատեգորիա:1638 նկարներ Կատեգորիա:Նիդերլանդների արվեստ Կատեգորիա:Անտոնիս վան Դեյքի նկարներ Կատեգորիա:Թագավորական հավաքածուի նկարներ Կատեգորիա:Մերկ կանանց պատկերով նկարներ
Ֆուտբոլի Իտալիայի սուպերգավաթ 1990
Ֆուտբոլի Իտալիայի Սուպերգավաթ 1990, Ֆուտբոլի Իտալիայի Սուպերգավաթի 3-րդ խաղն է։ Խաղը շահեց «Նապոլի» ֆուտբոլային ակումբը՝ «Յուվենտուսին» հաղթելով 5-1 հաշվով։ Խաղը կայացել է Նեապոլի Սան Պաուլո մարզադաշտում։
Բատարեյկա (ավան)
Բատարեյկա (Батарейка), գյուղական ավան Ռուսաստանի Դաշնության Կրասնոդարի երկրամասի Տեմրյուկի շրջանի կազմում։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Տեմրյուկի շրջանի բնակավայրեր Կատեգորիա:1882 թվականին հիմնադրված բնակավայրեր
Մորգանի խնամին (ֆիլմ)
Մորգանի խնամին, Ալեքսանդր Շիրվանզադեի համանուն պիեսի հիման վրա նկարահանված հայկական ֆիլմ։
Սյուժե
Երբեմնի մեծահարուստ Մինթոևը սնանկացել է ու հեղափոխությունից հետո հայտնվել Փարիզում։ Նրա որդին՝ Ժորժը, նրանից փող չստանալով, հորը խաբում է, թե շուտով ամուսնանալու է ամերիկյան բանկիր Մորգանի քրոջ դստեր հետ ։
Գրականություն
Կատեգորիա:1970 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Արման Մանարյանի ֆիլմեր
Բիաջո դ'Անտոնիո Տուչի
Բիաջո դ'Անտոնիո Տուչի (Biagio di Antonio Tucci, ), վերածննդի դարաշրջանի իտալացի նկարիչ։ Նա ոգեշնչված էր Ֆրա Ֆիլիպպո Լիպպիի, Անդրեա դել Վերոկկիոյի, Դոմենիկո Գիրլանդայոյի աշխատանքներից։
Կենսագրություն
Ծնվել է Ֆլորենցիայում։
15-րդ դարի վերջին քառորդում նա աշխատել է Ֆաենցայում, բայց նրա ոճում կան ֆլորենտական ոճի մի քանի տարրեր։ Կարելի է գտնել նաև հոլանդական վաղ նկարչության ազդեցությունը։
Նա, այլ արվեստագետների հետ համագործակցելով ստացել է Սիքստինյան կապելլայի որմնանկարները.
Ծանոթագրություններ
Կատեգորիա:Իտալացի նկարիչներ Կատեգորիա:Վերածննդի նկարիչներ
Դենիել Մենդելսոն
Դենիել Մենդելսոն (Daniel Mendelsohn, ), ամերիկացի գրող, գրաքննադատ, էսսեիստ և թարգմանիչ։ Բարդ քոլեջի պրոֆեսոր, Ամերիկյան փիլիսոփայական հասարակության (2006), Ամերիկյան մշակույթի և գիտության ակադեմիայի անդամ (2012)։
Արտաքին հղումներ
Կատեգորիա:Ամերիկացի լրագրողներ Կատեգորիա:Ամերիկացի քննադատներ Կատեգորիա:21-րդ դարի ամերիկացի գրողներ Կատեգորիա:Ամերիկացի գրողներ Կատեգորիա:Ամերիկացի թարգմանիչներ Կատեգորիա:Ամերիկյան փիլիսոփայական ընկերության անդամներ Կատեգորիա:Ամերիկացի սյունակագիրներ
Կարմրաշեն (Արագածոտնի մարզ)
Կարմրաշեն, գյուղ Հայաստանի Արագածոտնի մարզում, մարզկենտրոնից՝ 56 կմ հյուսիս-արևմուտք, բարձրությունը ծովի մակերևույթից՝ 2000 մ։
Բնակչություն
Կարմրաշենի ազգաբնակչության փոփոխությունը
Շինություններ
Գյուղում են գտնվում Սբ. Աստվածածին (1860 թվական) և Սբ. Հովհաննես (X դար) եկեղեցիները, Խանսուլի խաչ սրբատեղին (XI դար)։ Գյուղից 3 կմ հվ-արմ. գտնվում է Միջնաձոր գյուղատեղին (XVIII-XX դարեր), 2 կմ հվ-արմ.՝ Ճգնավորի ձոր ջրաղացների համալիրը (XVII-XX դարեր), իսկ 1,3 կմ հվ- արմ.՝ ժայռափոր մատուռը (XI-XII դարեր) և Հովհաննեսի խաչքարը (1223 թվական)։
Ծանոթագրություններ
Կատեգորիա:Արագածոտնի մարզի գյուղեր
Ջասթին Կրյուգեր
Ջասթին Կրյուգեր (Justin Kruger), ամերիկացի սոցիալական հոգեբան, Նյու Յորքի համալսարանի բիզնես-դպրոցի պրոֆեսոր։ Հայտնի է Դանինգ-Կրյուգերի էֆեկտի ուսումնասիրությամբ ։
Կենսագրություն
1993 թվականին Կրյուգերը ստացել է հոգեբանության բակալավրի աստիճան Սանտա Կլարայի համալսարանում, ընդ որում, մեկ տարի սովորել է բրիտանական Դարհեմի համալսարանում։ 1999 թվականին Կոռնելի համալսարանում ստացել է հոգեբանության դոկտորի աստիճան ։
Գիտական գործունեություն
Կրյուգերը հայտնի է իբրև 1999 թվականին Դեյվիդ Դանինգի հետ իրականացրած հետազոտության համահեղինակ։ Հետազոտության մեջ ցույց է տրվել, որ այն հետազոտվողները, որոնք վատ էին կատարում որոշակի թեմաների, այդ թվում՝ հումորի զգացումի, քերականության և տրամաբանության վերաբերյալ առաջադրանքները, զգալիորեն գերագնահում էին դրանց կատարման որակը։ Ուսումնասիրությունը նաև ցույց է տվել, որ միջինից մի փոքր բարձր ցուցանիշներ դրսևորած հետազոտվողներն առավել ճշգրիտ էին առաջադրանքների կատարման որակի գնահատման ժամանակ։ Եվ ընդհակառակը, նրանք, ովքեր ուրիշներից լավ էին կատարել առաջադրանքները, հակված էին մտածելու, որ առաջադրանքը կատարել են միջինից փոքր-ինչ բարձրորակ ։
Այս ուսումնասիրությունը հիմք է դարձել այսպես կոչված Դանինգ-Կրյուգերի էֆեկտի համար, ըստ որի՝ այն մարդիկ, որոնք վատ են կատարում որոշակի առաջադրանքներ, սխալմամբ կարծում են, որ իրենց դա հաջողվում է ։
Ծանոթագրություններ
Կատեգորիա:Կոռնելի համալսարանի շրջանավարտներ Կատեգորիա:Ապրող անձինք Կատեգորիա:Ամերիկացի հոգեբաններ
Չետ Ուոքեր
Չեսթեր «Չետ» Ուոքեր (Chester "Chet" Walker, ), ամերիկացի պրոֆեսիոնալ բասկետբոլիստ, 2012 թվականից Բասկետբոլի փառքի սրահի անդամ։
Խաղացողի կարիերա
Խաղացել է թեթև հարձակվողի դիրքում։ Սովորել է Բրեդլիի համալսարանում։ 1962 թվականի NBA դրաֆթի ժամանակ ընտրվել է «Սիրքյուս Նեշնլս» ակումբի կողմից՝ 12-րդ համարի ներքո, որը հարջորդ տարի տեղափոխվեց Ֆիլադելֆիա և սկսվեց կոչվել «Ֆիլադելֆիա-76»։ Հետագայում հանդես է եկել «Չիկագո Բուլս» ակումբի կազմում։ NBA-ում ընդհանուր առմամբ անցկացրել է 13 մրցաշրջան։ 1966-1967 թվականների մրցաշրջանին Ուոքերը Ֆիլադելֆիայի կազմում դարձել է NBA չեմպիոն։ Ընդգրկվել է NBA սկսնակների առաջին հավաքականի մեջ (1963): Յոթ անգամ մասնակցել է NBA բոլոր աստղերի խաղին (1964, 1966-1967, 1970-1971, 1973-1974)։ Երկու անգամ շարունակ ընդգրկվել է NCAA առաջին համաամերկյան հավաքականի մեջ (1961-1962): NBA կարիերայի ընթացքում ընդհանուր առմամբ խաղացել է 1032 խաղ, որոնցում հավաքել է 18831 միավոր (18,2 մ/խ), կատարել է 7314 անդրադարձ, 2126 փոխանցում, 117 խլում և 10 բլոկշոտ ։ 2012 թվականի սեպտեմբերի 7-ին ընդգրկվել է Բասկետբոլի փառքի սրահ ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Ֆիլադելֆիա Սևնթի Սիքսերսի բասկետբոլիստներ Կատեգորիա:Չիկագո Բուլսի բասկետբոլիստներ
(2528) Մոլյեր
(2528) Մոլյեր (Mohler), աստերոիդ աստերոիդների հիմնական գոտում։ Հայտնաբերվել է 1953 թվականի հոկտեմբերի 8-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 3,144347 ա. մ., առավելագույնը մոտենում է 2,5883 ա. մ. հեռավորության վրա և հեռանում 3,7004 ա. մ. ։ Արեգակի շուրջ մեկ ամբողջական պտույտ է կատարում 2036,55 երկրային օրվա ընթացքում, իր ուղեծրով շարժվելով միջինում 0,17677 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,51° անկյուն։
Արտաքին հղումներ
Կատեգորիա:1953 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալեքսանդր Մանժոսին
Ալեքսանդր Մանժոսին (Александр Леонидович Манжосин, ), ռուս դիվանագետ։
Կենսագրություն
1980 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1980 թվականից զբաղվում է դիվանագիտական գործունեությամբ։ Տիրապետում է շվեդերեն և անգլերեն լեզուներին։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Բարեկամության շքանշանի ասպետներ (Ռուսաստան) Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կուկույ (գյուղ, Միխայլովսկի շրջան)
Կուկույ (Кукуй), գյուղ Ռուսաստանի Ռյազանի մարզի Միխայլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:18-րդ դարում հիմնադրված բնակավայրեր Կատեգորիա:Ռուսաստանի Ռյազանի մարզի Միխայլովսկի շրջանի բնակավայրեր
Պեսչանիցա (գյուղ, Օվրուչի շրջան)
Պեսչանիցա (Піщаниця), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1841 թվականին։
2001 թվականի տվյալներով Պեսչանիցա գյուղում բնակվում էր 734 մարդ։ Բնակավայրը զբաղեցնում է 0,242 կմ² տարածք։ Բնակչության խտությունը կազմում էր 3033,06 մարդ/կմ²։
Ժեզուպոլիս
Ժեզուպոլիս (Jesúpolis), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Անապոլիս գավառի կազմի մեջ։ Բնակչությունը կազմում է 2144 մարդ՝ 2006 թվականի տվյալներով։ Գրավում է 120,919 կմ2 տարածք։ Բնակչության խտությունը՝ 17,7 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Իլանդ
Իլանդ, գյուղ Արևմտյան Հայաստանում, Բիթլիսի վիլայեթի Սղերդի գավառում ։ Գտնվում էր Բաթման գետի հովտում, Սղերդ քաղաքից 8 կմ արևելք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Վիստլա
Վիստլա (Vistla), գյուղ Էստոնիայի Լյաենե-Վիրումաա նահանգի Տամսալու շրջանում։
2011 թվականի տվյալներով գյուղում բնակվում էր 25 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Տամսալու շրջանի բնակավայրեր Կատեգորիա:Էստոնիայի գյուղեր
Վարաշ
Վարաշ (Вараш, մինչև 2016 թվականը` Կուզնեցովսկ Кузнецовськ), քաղաք Ուկրաինայի Ռովնոյի մարզի Կուզնեցովսկի քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Վարաշ։ Հիմնադրվել է 1973 թվականին։
2009 թվականի տվյալներով Վարաշ քաղաքում բնակվում էր 40 500 մարդ։ Բնակավայրը զբաղեցնում է 11,3 կմ² տարածք։ Բնակչության խտությունը կազմում էր 3505,13 մարդ/կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1973 թվականին հիմնադրված բնակավայրեր
Բեքլոմետազոն
Բեքլոմետազոն ստերոիդային դեղամիջոց, հայտնի է նաև որպես բեկլոմետազոն դիպրոպիոնատ, և վաճառվում է Qvar անվամբ ։ Այն հասանելի է որպես ինհալյատորի, քսուքի, հաբերի և քթի սփրեյի ձևով ։ Ինհալյատորները կիրառվում են ասթմայի ժամանակ ։ Քսուքը կարող է օգտագործվել դերմատիտի և պսորիազի համար ։ Հաբերը օգտագործվում են խոցային կոլիտի բուժման համար ։ Քթի սփրեյը օգտագործվում է ալերգիկ ռինիտի և քթի պոլիպների բուժման համար ։
Ինհալյատոր ձևի կողմնակի էֆեկտներն են՝ շնչառական վարակներ, գլխացավեր և կոկորդի բորբոքում ։ Լուրջ կողմնակի էֆեկտներից են՝ վարակների ռիսկի բարձրացում, կատարակտ, Քուշինգի համախտանիշ և ծանր ալերգիկ ռեակցիաներ ։ Հաբի երկարատև օգտագործումը կարող է առաջացնել մակերիկամային անբավարարություն ։ Հաբերը կարող են նաև տրամադրության կամ անձի փոփոխության պատճառ դառնալ ։ Ինհալյատոր ձևը համարվում է անվտանգ հղիության ընթացքում ։ Բեքլոմետազոնը հիմնականում գլյուկոկորտիկոիդ է ։
Կողմնակի էֆեկտ
Ինհալյատոր ձևի կողմնակի էֆեկտներից են՝ շնչառական վարակներ, գլխացավեր և կոկորդի բորբոքում ։ Լուրջ կողմնակի էֆեկտներից են՝ վարակների ռիսկի բարձրացում, կատարակտ, Քուշինգի համախտանիշ և ծանր ալերգիկ ռեակցիաներ ։ Հաբի երկարատև օգտագործումը կարող է առաջացնել մակերիկամային անբավարարություն ։ Հաբերը կարող են նաև տրամադրության կամ անձի փոփոխության պատճառ դառնալ ։ Ինհալյատոր ձևը համարվում է անվտանգ հղիության ընթացքում ։
Ժամանակ առ ժամանակ այն ներշնչելիս կարող է առաջացնել հազ։ Լեզվի և կոկորդի վրա ազդեցությունից կարող է առաջանալ բերանի կանդիդոզ, որի ժամանակ բերանում առաջանում է սպիտակ փառ, և ուղեկցվում է գրգռվածությամբ։
Այն սովորաբար կարող է կանխվել` ինհալյատոր օգտագործելուց հետո բերանը ջրով լվանալով։ Այլ հազվադեպ հանդիպող կողմնակի էֆեկտներից են՝ հոտ, որը նման է այրվող պլաստիկին, տհաճ համ, խռպոտություն կամ քթի խցանում, գլխացավ, և տեսողական փոփոխություններ։ Ալերգիկ ռեակցիաներ կարող են հանդիպել, բայց հազվադեպ։
Քթի կորտիկոստերոիդները կարող են կապված լինել կենտրոնական ռետինոպաթիայի հետ ։
Ֆարմակոլոգիա
Գլյուկոկորտիկոիդները իմունային համակարգում հետադարձ կապի միջոցով նվազեցնում են իմունային ֆունկցիայից որոշակի ասպեկտներ, ինչպիսիք են բորբոքումները։
Անուններ
Բեկլոմետազոն դիպրոպիոնատն ներկայացնում է ձևափոխված Միջազգային համընդհանուր անուն (INN), Միացյալ Նահանգներիում ընդունված անուն (USAN) և նախքին Բրիտանական հաստատված անուն (BAN)։ Այն ազատ ձևի արտադրանք է։ Բեկլոմետազոնը վաճառվում է Նորվեգիայում և Ռուսաստանում.
Clenil-ը, Qvar-ը ինհալյատորների ապրանքանիշներ են։ Beconase, Alanase, Vancenase, Qnasl քթի սփրեյի կամ աերոզոլի համար։
Ծանոթագրություններ
Կատեգորիա:Քլորօրգանական միացություններ Կատեգորիա:Առողջապահության համաշխարհային կազմակերպության հիմնական դեղեր
Լահիջան
Լահիջան, քաղաք Իրանում՝ Գիլան նահանգում։ Հայտնի է որպես իսլամական աշխարհի զբոսաշրջային մայրաքաղաք ։ Քաղաքը Լահիջան շահրեստանի կենտրոնն է, Արևելյան Գիլանի ամենամեծ բնակավայրը, բնակչության թվով Իրանի 95-րդ քաղաքը։ Այն գտնվում է նախալեռներում, իսկ շրջակա բլուրները պատված են թեյի թփերով։ Քաղաքը գտնվում է Սեֆիդ գետից արևելք՝ 4 մետր բարձրության վրա։ Նախկինում քաղաքը եղել է ողջ նահանգի վարչական կենտրոնը (Դար ուլ Մուլք) և Գիլան Բիյահ-Պիշ շրջանի պատմական մայրաքաղաքը։
Տեսարժան վայրեր
Բնական տեսարժան վայրերից պետք է առանձնացնել Շեյթան Կուհ լեռը, Լահիջան լճակը, Միր Սաֆա անտառապարկը, Սուստան լիճը, Ամիր Կալյայիե պահպանվող լիճը, որն ունի ավելի քան 1200 հա տարածք և գտնվում է Կասպից ծովի ափին՝ Լահիջանից 36 կմ դեպի հյուսիս-արևելք։ Այն բնակեցված է թռչունների, սողունների, ձկների և երկկենցաղների բազմաթիվ տեսակներով։
Լեզու
Լահիջանի բնակիչների խոսակցական լեզուն գիլյակին է (բիահ-պիշ բարբառ), որը արտասանությամբ, բառերով և քերականական որոշ հատկանիշներով տարբերվում է գիլյակի Ռաշթից (բիահ-պաս)։ Բիահ-պիշ բարբառը տարբերվում է գալեշի բարբառից, որով խոսում են Գիլանի լեռնային շրջաններում ։
Ժողովրդագրական դինամիկա
1996, 2006 և 2011 թվականների մարդահամարների համաձայն՝ Լահիջանի բնակչությունը կազմել է 53 122, 72 950 և 94 051 մարդ, որը այդ ժամանակահատվածում աճել է ընդամենը 1,8 անգամ։ 1996-2006 թվականներին քաղաքի բնակչությունը տարեկան միջին հաշվով աճել է 3,2 %-ով, իսկ 2006-2011 թվականներին աճի տեմպերը հասել են 5,2 %-ի։ Նույնիսկ ծնելիության ֆիզիոլոգիական առավելագույնի դեպքում հնարավոր չէ նման մեծ աճի հասնել։ Առավել ևս, որ Իրանի բոլոր շրջաններից Գիլանում նկատվում է ամենացածր ծնելիությունը, և այն հազիվ թե կտրուկ կարողանար աճել միայն Լահիջանում՝ հասնելով չափազանց բարձր մակարդակի, ուստի բնակչության դինամիկայի վրա որոշիչ ազդեցություն է ունեցել միգրացիան ։
Նելլի Չոբանու
Նելլի Չոբանու (իսկական անունը՝ Նելյա Չոբանու-Մերժինյանու (Nelea Ciobanu-Mărgineanu, ծն. 28 հոկտեմբերի, 1974, Կանիյա, Կանտեմիրի շրջան, Մոլդովական ԽՍՀ, ԽՍՀՄ), մոլդովացի երգչուհի, Մոլդովայի Հանրապետության արվեստի վաստակավոր գործիչ (2001)։
Կենսագրություն
Նելլի Չոբանուն ավարտել է Տիրասպոլի երաժշտական քոլեջը։ Առաջին անգամ ելույթ է ունեցել եղբոր հետ «Master Dinamit» դուետով։
Պրոֆեսիոնալ բեմում առաջին ելույթը «Առավոտյան աստղ» մրցույթում (1994) 19-ամյա երգչուհու համար ավարտվեց հաղթանակով. նա մրցույթում գրավեց առաջին տեղը։ 1996 թվականին մասնակցությունը Մոլդովայի «Maluri de Prut» մրցույթում հաստատեց երկրի լավագույն երիտասարդ էստրադային երգչուհու կարգավիճակը։
1997 թվականին «Mamaia 97» մրցույթում Նելլին ստացավ երրորդ մրցանակը և դրա հետ Ռումինիայում ճանաչում ձեռք բերեց իր երաժշտական ու դերասանական տաղանդի շնորհիվ։ 1998 թվականին «Ընկերների ծով» մրցույթում երրորդ տեղը գրավելուց հետո Նելլի Չոբանուի ձայնը հնչում էր Յալթայի Սևծովյան ամբողջ ափում։ 1999 թվականին «Voice of Asia» փառատոնում Նելլին զբաղեցնում է երկրորդ տեղը։ Այդ տարում էլ «Vladimir Ivasiuk» փառատոնում Նելլին ստանում է առաջին մրցանակը և ճանաչում գտնում ուկրաինացի հանդիսատեսի շրջանում։
2000 թվականին Բելառուսիայի «Славянский базар» հեղինակավոր մրցույթում Նելլին ցնցող տպավորություն է թողնում հանդիսատեսի վրա և ստանում փառատոնի առաջին մրցանակը։ 2002 թվականին արժանանում է «Ապրիլյան գարուն» փառատոնի ոսկե մրցանակին (Հյուսիսային Կորեա) ։ 2003 թվականին Յուրմալայում` «New wave» փառատոնում, Նելլի Չոբանուն գրավում է երկրորդ տեղը։ Փառատոնի ժամանակ նա արժանանում է ամենաշատ գովասանքներին։ Այդ նույն 2003 թվականին Նելլին ստանում է «Клавдия Шульженко» մրցույթի գրան-պրին։
Նելլի Չոբանուն արևմտյան և ռուսական էստրադային երգչուհիների հետ ելույթ է ունենում միևնույն բեմում, նրա համերգները նախատեսված են առաջիկա մի քանի տարիների համար և անցկացվում են Արևելյան և Արևմտյան Եվրոպայի երկրներում, Չինաստանում, Կորեայում։
Հաջորդ մի քանի տարվա ընթացքում երգչուհին թողարկել է 4 ձայնասկավառակ, պատրաստեց 5-րդ ձայնասկավառակը, որում ընդգրկված է «Եվրատեսիլ 2009» երգի մրցույթին ներկայացված «Hora din Moldova» երգը (երաժշտությունը՝ Վյաչեսլավ Դոբրինինի, խոսքերը՝ Անդրեյ Գաջիուի ու Նելլի Չոբանուի)։
Ներկայումս Նելլի Չոբանուն համարվում է Մոլդովայի ամենահեղինակավոր էստրադային երգչուհին։ Նա ամենամյա VIP մրցանակաբաշխության վեցակի չեմպիոն է։ 2007 թվականից վարում է Մոլդովայի ամենահայտնի «Vedete la bis» հեռուստածրագիրը։
Նելլի Չոբանուն «Եվրատեսիլ 2009»-ում
2006 թվականին Նելլի Չոբանուն մայր դարձավ (դստերը կոչել են Միրելա-Քրիստինա) և, «Եվրատեսիլ 2009»-ում իր ելույթը նվիրեց դստերը։ 2009 թվականի մայիսին Նելլին Մոսկվայում Մոլդովան ներկայացրեց «Եվրատեսիլ» մրցույթում, անցավ եզրափակիչ և զբաղեցրեց 14-րդ տեղը ։
Արտաքին հղումներ
Կատեգորիա:Մոլդովացի երգիչներ Կատեգորիա:1974 ծնունդներ Կատեգորիա:Հոկտեմբերի 28 ծնունդներ Կատեգորիա:Եվրատեսիլ երգի մրցույթի մասնակիցներ Կատեգորիա:21-րդ դարի երգչուհիներ
Սաշա Պապաց
Սաշա Պապաց (սերբ.` Saša Papac, ), բոսնիացի նախկին ֆուտբոլիստ, եզրային պաշտպան։ Ներկայումս «Ժելեզնիչար» ֆուտբոլային ակումբի սպորտային տնօրենն է։
Իր կարիերայի ընթացքում Պապացը հանդես է եկել բոսնիական «Շիրոկի Բրիեգ»-ի, ավստրիական «Կերտեն»-ի և «Վենա»-ի կազմերում։ Ֆուտբոլիստի վերջին թիմը եղել է շոտլանդական «Ռեյնջերս»-ը։
2002-2012 թվականների ընթացքում Սաշան հանդես է եկել Բոսնիա և Հերցեգովինայի ազգային հավաքականի կազմում։
Վաղ տարիներ
Պապացը իր կարիերան սկսել է Բոսնիա և Հերցեգովինայի Պրեմիեր Լիգայում հանդես եկող «Շիրոկի Բրիեգ»-ի կազմում 2000 թվականին։ Թիմի կազմում նա մասնակցել է 14 հանդիպման և դարձել է 1 գոլի հեղինակ։
Մեկ տարի անց նա միացել է ավստրիական «Կարնտեն»-ին։ Պապացը թիմի կազմում անցկացրել է 3 մրցաշրջան, որոնց ընթացքում մասնակցել է ավելի քան 100 հանդիպման։
2004 թվականին Սաշա Պապացը տեղափոխվել է «Աուստրիա Վիեննա»։ Թիմի կազմում ֆուտբոլիստը երկու անգամ դարձել է Ավստրիայի գավաթակիր, մեկ անգամ էլ Ավստրիայի չեմպիոն։
«Ռեյնջերս»
2006 թվականի օգոստոսի 31-ին Սաշան տեղափոխվել է Շոտլանդիայի առաջնությունում հանդես եկող «Ռեյնջերս»։ Տրանսֆերն արժեցել է 450000 ֆունտ ստեռլինգ ։
Իր դեբյուտը ֆուտբոլիստը նշել է 2006 թվականի սեպտեմբերի 17-ին` «Հիբերնիան»-ի դեմ խաղում, որի ընթացքում նա փոխարինել է Սթիվեն Սմիթին։
2007 թվականի հունվարին` Վոլտեր Սմիթի տեղափոխությունից հետո Սաշան կորցրեց իր տեղը մեկնարկային կազմում։
2007-08 մրցաշրջանի ընթացքում ֆուտբոլիստը մասնակցել է Շոտլանդիայի գավաթի, Լիգայի գավաթի և ՈՒԵՖԱ գավաթի խաղարկությունների եզրափակիչներին։
Միջազգային կարեիրա
Բոսնիա և Հերցեգովինայի հավաքականի կազմում ֆուտբոլիստը իր դեբյուտը նշել է 2002 թվականի սեպտեմբերի 7-ին` Ռումինիայի հավաքականի դեմ խաղում։ Սակայն մինչև 2007 թվականի մարտը ֆուտբոլիստը չի հրավիրվել հավաքական` մարզչական շտաբի հետ ունեցած խնդիրների պատճառով ։ 2008 թվականի հունվարին ֆուտբոլիստը որոշեց նորից ետ վերադառնալ հավաքական։
Վերադարձից հետո իր առաջին խաղը Սաշան անցկացրել է 2011 թվականի օգոստոսի 10-ին` մասնակցելով Սարաևոում կայացած Հունաստանի հավաքականի դեմ խաղին։
Մարզչական կարիերա
2017 թվականի հոկտեմբերի 15-ին Սաշա Պապացը նշանակվել է «Ժելեզնիչար ՖԱ»-ի սպորտային տնօրեն ։
Նեթիլլինգ
Նեթիլլինգ (Nettilling Lake), լիճ Կանադայի հյուսիս-արևելքում, գտնվում է Բաֆինի Երկիր  կղզու հարավային մասում, որը Նունավութի տարածքի Կիկիկտանի շրջանի մաս է կազմում ։ Կանադայի ամենամեծ լճերից մեկը՝ 5050 կմ² ջրային մակերեսով, ընդհանուր մակերեսը` 5542 կմ², Նունավութի և Կանադական Արկտիկական կղզեխմբի տարածքի ամենամեծ լիճն է, մեծությամբ տասներորդ լիճը Կանադայում և տասնմեկերորդը՝ ջրավազանների շարքում։ Այն նաև հանրահայտ է նրանով, որ կղզային ամենամեծ լիճն է աշխարհում ։
Լիճը գտնվում է ծովի մակարդակից 30 մետր բարձրության վրա՝ Աույուիտտուք ազգային պարկից մոտ 110 կմ հարավ-արևմուտք։ Սնվում է հարավում գտնվող Ամադջուակ լճից, ինչպես նաև բազմաթիվ փոքր լճերից և գետերից։
Փայրավ
Փայրավ (Աթաջան Սուլայմոնի, 1899-1933), տաջիկ խորհրդային բանաստեղծ։ Առաջին բանաստեղծություններում (1920) երգել է Բուխարայի հեղափոխությունը։ 20-ական թթ․ 2-րդ կեսին Փայրավը, ստեղծագործաբար յուրացնելով Վ․ Մայակովսկու ավանդույթները, գրել է սոցիալիստ, շինարարության, կանանց ազատագրման և գաղութատիրության դեմ ժողովուրդների պայքարի մասին։ Բանաստեղծությունների առաջին ժողովածուն է «Գրականության ծաղիկները» (1931)։
Նեթիլլինգ
Լճի արևելյան մասը բաղկացած է երեք ծովածոցերից՝ Միրաժ, Կամսել և Բուրվոշ, ծանծաղ է և ունի բազմաթիվ կղզիներ, արևմտյան մասը շատ ավելի խորն է և առանց կղզիների։
Փայրավ
Կատեգորիա:Տաջիկ բանաստեղծներ
Նեթիլլինգ
Բացառությամբ հարավ-արևմտյան ափի, մյուս ափերը և լճի կղզիները պատկանում են Պանգնիրտանգի ինուիտական երկրին ։ Լիճը Կուկջուակ գետով շատ ծանծաղ հոսք ունի արևմուտքում դեպի Ֆոքսի Ավազան ծոց։ Տարվա մեծ մասը լիճը ծածկված է սառույցով, և այնտեղ կարող են գոյատևել ձկների միայն երեք տեսակ՝ Արկտիկական քարը և փշաձկան երկու տեսակներ։ Նեթիլինգի լճերի և Ամադջուակի միջև ընկած տարածքը կարիբու եղջերուի բնակավայրերից մեկն է։
Առաջին եվրոպացին, որը 1883 թվականին այցելել է լճի ափերը, Ֆրանց Բոասն է։
Ծանոթագրություններ
Կատեգորիա:Լճեր այբբենական կարգով Կատեգորիա:Կանադայի լճեր Կատեգորիա:Լճեր ըստ երկրի
Բատիկովո
Բատիկովո (Батыково), գյուղ Ռուսաստանի Ռյազանի մարզի Կլեպիկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ռյազանի մարզի Կլեպիկովսկի շրջանի բնակավայրեր
Պալիևո
Պալիևո (Палійове), ավան Ուկրաինայի Վիննիցայի մարզի Պեսչանկայի շրջանում։